b'\n_START_ARTICLE_\nThe Cat Concerto\n_START_PARAGRAPH_\n"The Cat Concerto" oli 1947. aasta Tomi ja Jerry sarja multifilm, mis v\xc3\xb5itis 1946. aasta parima multifilmi Oscari.\n_START_SECTION_\nSisu\n_START_PARAGRAPH_\nSelles osas on Tom klaverim\xc3\xa4ngija. Ta siseneb kontserdisaali ja m\xc3\xa4ngib klaveril Ferenc Liszti kirjutatud teist Ungari rapsoodiat. Kuid Jerry magab klaveri sees ja Tomi m\xc3\xa4ng \xc3\xa4ratab ta. Jerry p\xc3\xbc\xc3\xbcab alguses kassi "aidata" takti l\xc3\xbc\xc3\xbces, kuid Tom l\xc3\xbckkab ta klaverikaanelt maha. Seej\xc3\xa4rel p\xc3\xbc\xc3\xbcab Jerry ise m\xc3\xa4ngida \xc3\xbchte osa sellest palast, kuid Tom l\xc3\xb6\xc3\xb6b teda klaveri h\xc3\xa4\xc3\xa4lestamise riistaga. Jerry maksab k\xc3\xa4tte, l\xc3\xbc\xc3\xbces klaverikaane Tomile vastu k\xc3\xa4tt, aga Tom j\xc3\xa4tkab m\xc3\xa4ngimist. Siis plaanib Jerry Tomil k\xc3\xa4\xc3\xa4ridega s\xc3\xb5rme otsast l\xc3\xb5igata, kuid see eba\xc3\xb5nnestub. Jerry v\xc3\xb5tab \xc3\xa4ra kaks klaveriklahvi ja paneb asemele hiirel\xc3\xb5ksu. _NEWLINE_Kui Tom hiljem m\xc3\xa4ngib klaverit, siis Jerry tantsib klaveri sees, muutes niimoodi viisi. P\xc3\xa4rast paneb Tom Jerry endale tooli sisse kinni, kuid Jerry keerab tooli \xc3\xbcles v\xc3\xa4lja ja saadab siis tooli suure kolksuga alla tagasi. Tom paneb Jerry uuesti klaveri sisse ja m\xc3\xa4ngib, kuni Jerry p\xc3\xa4\xc3\xa4seb ja m\xc3\xa4ngib oma lugu klaverikeeltel kiiremini ja kiiremini, nii et Tom ei suuda sammu pidada. L\xc3\xb5puks on Tom v\xc3\xa4ga v\xc3\xa4sinud ning kogu aplausi ja tunnustuse saab hoopis Jerry.'